איוואן אבאזאסדזה

איוואן אבאזאסדזה (בגאורגית: იოანე აბაზასძე) היה לורד גאורגי בימי הביניים מבית אבאזאסדזה, שהיה האריסתווי ("דוכס") של כארתלי בתקופת שלטונו של בגרט הרביעי (1027-1072). 

בגרט הרביעי ירש את המלוכה מאביו כשהיה בגיל 9. אימו, מרים מוספוראקאן, מונתה לפיכך לעוצרת הממלכה. בתקופה זו החזיק אבאזאסדזה מקום חשוב בממשלה האריסטוקרטית של מרים. יחד עם ליפריט בר'וואשי, הוא הביא לתבוסתו של אל-פאדל הראשון איבן מוחמד מבית שאדאדיד, אמיר גנג'ה (1030), ושחרר את מצודת בירטוויסי מידי ג'עפר, אמיר אמירות טביליסי (1032). 

כשהסתיימה תקופת הכהונה של מרים כעוצרת הממלכה הגביל בגרט את השפעתם של אצילי הממלכה. איוואן וארבעת אחיו פרשו והפכו לאופוזיציה ומרדו כנגד בגרט. מרידה זו נכשלה ובגרט אסר את איוואן, שלל ממנו את תוארי האצולה שלו, והעביר את תואר הדוכס לליפריט בר'וואשי.

קישורים חיצוניים  
 מרים לורדקיפנידזה, "גאורגיה במאות ה-11 וה-12", עמ' 52, טביליסי

הערות שוליים 

ממלכת גאורגיה
גאורגיה: אצולה